**PÁLYÁZAT**

**AZ ELTE TTK HÖK**

**MENTORKOORDINÁTOR TISZTSÉGRE**

Bemutatkozás

A nevem Uhljár Péter. Orosházán születtem 1990. július 24-én. Életem első 19 évét a Békés megyei Szarvason töltöttem. 2009 tavaszán felvételiztem az ELTE TTK földrajz szakára. Eddigi egyetemi éveim alatt igyekeztem a közéletben is tevékenykedni.

Hamar kapcsolatba kerültem az ELTE Környezettudományi Klub Egyesülettel, ahol többek között szakmai üzemlátogatások szervezésével, illetve a középiskolásoknak szóló környezeti nevelési projekt oktatójaként töltöttem be önkéntes szerepet.

A TTK HÖK mentorrendszerében kétszer vállaltam mentorságot (2011, 2012), illetve 2013 tavaszától mentorkoordinátorként vagyok a rendszer felelőse.

Elvárásaim magam felé

Az elmúlt három hónapban rengeteg tapasztalatot gyűjtöttem mentorkoordinátorként. Az elődöm lemondását követő törés helyreállítása komoly feladat elé állított. Tudtam, hogy ezt, illetve a TTK HÖK által a mentorrendszer elé állított minőségbeli elvárást kemény és precíz munkával érhetem el.

Tisztában vagyok vele, hogy emberekkel foglalkozunk, így fontosnak tartom a személyes kapcsolatok elmélyítését is. Ennek tükrében igyekszem mind a mentorokkal, mind a TTK- és Bárczi HÖK tisztségviselőivel, illetve a mentorrendszerhez kapcsolódó egyéb személyekkel is jó kapcsolatot kiépíteni.

Az elmúlt időszakban nem volt lehetőségem teljesen kibontakozni. Elődöm kezdte el a 2013 tavaszi mentorképzés megvalósítását, így beiktatásom után feladatom az ott átvett irányvonal folytatása volt. (Az irányvonal kifejezés itt nem összekeverendő a mentrokoncepcióval.)

Célom a következő év során a jelenlegi mentorgárda képzésének véghezvitele, illetve az őszi munkájuk végigkövetése, szakmai támogatása.

Tisztában vagyok a TTK HÖK-öt és ezen keresztül a mentorrendszert érő nehézségekkel, viszont ez nem korlátoz abban, hogy a következő időszakra is megpályázzam a tisztséget.

Feladataim nyárra és az őszi félévre

*Meniortábor*

Az anyagi helyzetünk nem teszi lehetővé az előzetes tervek megvalósítását.

Ugyanakkor a három napos tábor megrendezésre kerül, igaz, kisebb módosításokkal. A helyszín Budapest közelében, egy sátortáborban lesz (erre konkrét helyszín még nincs). Az időpont július utolsó hosszú hétvégéje. A programbontás már elkészült. Az anyagi hátteret (mivel más lehetőségünk nincs) a meniorok, illetve a táborozók részvételi díja útján teremtjük meg.

*Gólyatáborok*

Előzetesen felvettem a kapcsolatot mind a négy TTK-s gólyatábor főszervezőjével. Velük egyeztettem a mentorok gólyatábori kötelezettségeiről, beosztásukról. A gólyatáborokban én is részt veszek. Alapvetően, mint felsőbb éves, ugyanakkor a mentorkoordinátorként elvárt, illetve vállalt feladataimat is teljesítem. Fontos célom már most a jövő évi mentorképzésre való toborozás, elsősorban a gólyák körében.

A gólyatáborok augusztus közepétől, augusztus végéig esedékesek.

*Beiratkozás*

A beiratkozáson a mentorok mozgósításában vállalok majd szerepet.

*Őszi félév*

A félév során a mentorok munkáját követve biztosítom a rendszer minőségét. Rendszeres tájékoztatókat, ajánlásokat küldök majd ki a mentoroknak, pl. az Alaptámogatásról.

*Minőségbiztosítás*

A minőségbiztosítás megvalósításában továbbra is követem az eddigi évek bevált módszerét, a folyamatos kérdőívezést és igényfelmérést. Ilyen lesz például az MMGV.

Budapest, 2013. július 3.

Uhljár Péter

ELTE TTK HÖK

Mentorkoordinátor